Күҙ асҡыһыҙ буранлы ҡышҡы көндәрҙең береһендә, әсәйем мине бәләкәй санаға бәйләп ултыртып, Иһәндән Түбә яҡтарына юл ала. Дөрөҫөрәге, ул үҙенең Түбә ҡасабаһына илтә торған юлға төшкәнен дә аңғармай, уйы – йәйәүләп (!) Әбйәлил районының Юлдаш ауылына барып етеү. Бер нисә көн элек кенә атайымды ауыр сөгөн һауыты менән Сталиндың портретын онтай һуҡҡан өсөн ҡулға алған булалар. Был хаҡта әсәйем мәрхүмә түбәндәгесә бәйән итә торғайны